cyanic-selkie/wikianc huggingface dataset:
Carl Jacob Burckhardt
Carl Jacob Burckhardt (født 10. september 1891 i Basel, død 3. mars 1974 i Vinzel i kantonen Waadt) var en sveitsisk diplomat, forfatter og historiker. Hans litterære hovedverk var hans biografi over Richelieu i tre bind, publisert mellom 1935 og 1967. I 1937 ble han Folkeforbundets høykommissær for Fristaden Danzig. Mellom 1944 og 1948 var han president for Den internasjonale Røde Kors-komiteen. Han var samtidig virksom blant annet som sveitsisk gesandt i Paris.
Burckhardt ble i 1954 utnevnt til den tyske ordenen Pour le Mérite für Wissenschaften und Künste.
Roza Otunbajeva
Roza Isakovna Otunbayeva (født 23. august 1950 i Osj) er en kirgisisk politiker som var president i Kirgisistan fra 7. april 2010 til 1. desember 2011. Hun kom til makten etter opptøyene i Kirgisistan 2010, da president Kurmanbek Bakijev ble styrtet.
Glansbilde
Glansbilder, ofte bare kalt glans, er trykte fargebilder på blankt papir med eller uten glitter. Motivene varierer stort, men har tradisjonelt vært idylliske, idealiserte og beregnet for barn. Glansbildene kan for eksempel vise blomster, dyr, småbarn, engler, nisser og motiver fra eventyr. Bildene er malt med sterke, friske farger i en dekorativ, romantisk illustrasjonsstil som minner om «gamle dager», særlig den visuelle masse- og barnekulturen på slutten av 1800-tallet. Mange nye glansbilder er opptrykk av gamle motiver. Glansbildene kan vanligvis kjøpes i hele ark med flere motiver sammen. Omrisset rundt hvert motiv er ofte utstanset.
Etymologi
Ordet glansbilde kommer fra det tyske Glanzbild (på tysk brukes dessuten Oblat om ulike typer papirmerker). Ordet kan i overført betydning også anvendes generelt om alle overdrevent idealiserte framstillinger, slik det også brukes på norsk. Glansbilder kalles glansbilleder på dansk; bokmärken på svensk; poesie plaatjes på nederlandsk; scraps, scrap-pictures, printed scraps, die-cuts eller glossy coloured prints på engelsk og feuilles en échantillons eller images et chromos på fransk.
Historie og bruk
Glansbildene oppstod i Tyskland rundt 1840 med oppfinnelsen av fargelitografiet. Å samle på glans ble etter hvert en svært populær hobby for barn. I Norge og andre land var glansbildesamling særlig utbredt blant jenter på 1900-tallet.
Glansbilder er først og fremst samlerobjekter som kan oppbevares i egne album, handles med og byttes. Enkelte samler også på gamle glansbilder med antikvarisk verdi. En kan dessuten bruke glansbilder som dekorasjoner og formingsmateriell, for eksempel på hjemmelagde gratulasjonskort, i minnebøker og scrapbooks.
Glansbilder er i dag til en viss grad erstattet med forskjellige slags dekorative klistremerker.
Eksterne lenker
Det er en stor mengde nettstder som viser bilder av gamle glansbilder.
Hallonbergen tunnelbanestasjon
Hallonbergen tunnelbanestasjon er en stasjon på Stockholms tunnelbane. Den ligger i bydelen Hallonbergen i Sundbyberg kommune, og trafikkeres av T-bane 3 (blå linje).
Stasjonen ligger i fjellrom, 28 meter under bakken ved Hallonbergens sentrum, der stasjonens billetthall ligger. Stasjonen har to plattformer.
Stasjonen ble tatt i bruk 31. august 1975, da den første delen av den blå linjen ble innviet. Den var grenstasjon mellom Akalla- og Hjulstagrenene i perioden 1977–1985. I dag brukes sporet mot Rinkeby til vogntransporter.
Ulises Dávila
Ulises Alejandro Dávila Plascencia (født 13. april 1991 i Guadalajara, Jalisco) er en meksikansk fotballspiller. Han spiller for den spanske klubben CE Sabadell på lån fra den engelske Premier League-klubben Chelsea.
I august 2011 gikk han til Chelsea fra den meksikanske klubben Chivas.
Davila kan spille som angriper eller offensiv midtbanespiller og har signert en femårskontrakt med Chelsea. Han spilte for Mexicos U20-landslag som tok bronse i U20-VM 2011.
Solna centrum tunnelbanestasjon
Solna centrum tunnelbanestasjon er en stasjon på Stockholms tunnelbane. Den ligger i bydelen Skytteholm i Solna kommune og trafikkeres av T-bane 3 (blå linje).
Stasjonen ble innviet 31. august 1975 som stasjon nr. 82. Den ligger 27–36 meter under bakken, under Skytteholmsparken.
New Orleans jazz (musikk)
New Orleans jazzen var combo-jazz, noe som betyr at det ble spilt av en combo, som er et lite jazzensemble. Først startet det som kollektiv improvisasjon. Dette er en vanskelig musikkform hvor alle improviserer samtidig, men hvor de tar utgangspunkt i en melodi eller et tema. Hovedinstrumentet var kornetten, og klarinetten måtte improvisere rundt melodien til kornetten. Ellers i ensemblet ble trombonen brukt som et middel for harmonisk utfylling i mørkere register. Piano, banjo/gitar, tuba og trommer hadde ansvaret for rytmeseksjonen.
fa:دیکسیلند
Boksing under Asialekene 1974
Boksing under Asialekene 1974. Boksing var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjette gangen som boksing var på programmet under Asialekene. Det var elleve vektklasser for menn. Sør-Korea ble beste nasjon med fem gullmedaljer foran Iran med tre.
Cláudio Hummes
Cláudio Hummes  (født 8. august 1934 i Montenegro i Brasil, død 4. juli 2022 i São Paulo) var en av Den katolske kirkes kardinaler. Han var fra 2006 til 2010 prefekt for Kongregasjonen for kleresiet.
Bakgrunn
Hummes var av tysk opprinnelse. Begge foreldre stammet fra landsbyen Buch i Hunsrück i det vestlige Tyskland.
Etter alminnelig skolegang sluttet Hummes seg til fransiskanerordenen og studerte først i Brasil, deretter ved Antonianum i Roma og ved det økumeniske institutt i Genève. Han tok doktorgrad i filosofi.
Prest
Hummes ble presteviet i 1958. Som prest tilbake i hjemlandet underviste han først i filosofi ved fransiskanernes seminar i Garibaldi, så ved seminaret i Viamao og så ved den pavelige høyskole i Porto Alegre. I mange år var han den brasilianske katolske bispekonferanses rådgiver i økumeniske spørsmål. Ut over dette innehadde han en rekke ledelsesverv i fransiskanerordenen.
Biskop
Fra 1975 til 1998 var Hummes biskop av Santo André. I 1996 ble han erkebiskop av Fortaleza, og to år etter erkebiskop av São Paulo.
Jak Jervell
Jakob Anton «Jak» Jervell (født 19. november 1932, død 31. juli 2020 i Oslo ) var en norsk lege og diabetesforsker.
Cláudio Hummes
Biskop
I 2000 var Hummes med på å få fransiskaneren og frigjøringsteologen Paulo Suess fjernet fra sin lærestol i São Paulo.
Kardinal
Pave Johannes Paul II gjorde ham til kardinal i 2001. Som tegn på kirkelig pluralisme var Hummes i januar 2002 med på den kanoniske forsoning med Lefebvre-tilhengeren Licínio Rangel og hans utnevnelse til apostolisk administrator av et Roma direkte underlagt personalprelatur.
Jak Jervell
Han tok den medisinske embedseksamen i 1958. I 1968 tok han den medisinske doktorgraden på en avhandling om insulineffekter.
Cláudio Hummes
Kardinal
I oktober 2006 ble han forflyttet til Vatikanet som ny prefekt for Kongregasjonen for kleresiet, hvor han gikk av i 2010 med pensjon.
Jak Jervell
Jak Jervell ble spesialist i indremedisin i 1973, i nyresykdommer i 1979 og i endokrinologi i 1985. Fra 1982 arbeidet han som seksjonsoverlege ved endokrinologisk seksjon på Rikshospitalet og var professor ved Universitetet i Oslo. Han gikk av med pensjon 6. juli 2000.
Cláudio Hummes
Kardinal
Han sdøde i en alder av 87 år den 4. juli 2022 i São Paulo.
Episkopalgenealogi
Hans episkopalgenealogi er:
Jak Jervell
Han innehadde en rekke verv innen norsk og internasjonal nefrologi og endokrinologi, blant annet var han president i International Diabetes Federation fra 1994 til 1997.
Æresbevisninger og utmerkelser
Jak Jervell ble 10. mars 2009 utnevnt til ridder av 1. klasse av St. Olavs Orden «for hans innsats innen fagområdet diabetes.»
Troll-elgen (film)
Troll-elgen er en norsk spillefilm fra 1927. Den er basert på romanene Troll-elgen og Skoggangsmannen av Mikkjel Fønhus. Regien var ved Walter Fürst, i hovedrollen som Sjur Renna spilte Tryggve Larssen.
GDDR5
GDDR5 (forkortelse for Graphics Double Data Rate, version 5) er minnetype som anvendes i grafikkort, spillkonsoll og høyytelsesberegninger. Liksom forgjengeren GDDR4, er GDRR5 basert på DDR3 SDRAM. 25 Juni, 2008 ble AMD den første produsenten til å slippe produkter med GDDR5 minne i sitt Radeon HD 4870 grafikkort. Både nVIDIA og AMD benytter GDDR5 minne i sine nye dyreste produkter.
Hynix Semiconductor har introdusert bransjens første 1 GiB GDDR5 minne. Det støtter en båndbredde på 20 GB/s på en 32-bits buss, som gjør at minne-konfigurasjoner på 1 GiB på 160 GB/s med bare 8 kretser på en 256-bits bus.
Samarbeided mellom Qimonda med AMD og ATI har blitt bekreftet, og ATIs 4870- og 4870 X2-kort har henholdsvis 512MB og 2048MB GDDR 5- minne som minstekrav.
Seiling under Sommer-OL 1980
Seiling under Sommer-OL 1980. Seiling var med på det olympiske programmet for 17. gang under OL-1980 i Moskva. Det ble konkurrert om seks olympiske titler og regattaene ble gjennomført utenfor Pirita nær Tallinn mellom 22. juli og 1. august.
Eriocrania sangii
Eriocrania sangii er en sommerfugl som tilhører den familien purpurmøll (Eriocraniidae). Den er utbredt nord til Nordland i Norge.
Utseende
En liten (vingespenn 9–15 mm), purpurfarget møll med lyse flekker. Den kan kjennes på bakvingens avlange, hårlignende skjell, men arten kan ikke sikkert skilles fra Eriocrania semipurpurella på ytre utseende alene. Antennene er mørke og litt over halvparten så lange som forvingen. Hodet og forkroppen er kledt med mørkt brungrå, oppstående, hårlignende skjell. Forvingen er mer eller mindre purpurfarget, noen ganger blålig, ved en lys flekk ved bakkanten litt utenfor midten. Den kan ha et nettmønster dannet av lyse skjell hos hannen. Bakvingen er tynt skjellkledt, og skjellene i de innerste fire femdelene av vingen er smale og hårlignende. Larven er grønnlig grå med brun hodekapsel og noen uregelmessige, lyse flekker på forkroppen.
Utbredelse
Den er utbredt over nordlige, vestlige og østlige Europa. I Norge finnes den nord til Nordland. Den totale utbredelsen er noe usikker da arten er så lett å forveksle med Eriocrania semipurpurella.
I Recall a Gypsy Woman
«I Recall a Gypsy Woman» er en amerikansk sang, skrevet av Bob McDill og Allen Reynolds.
Don Williams spilte den inn som B-siden til singlen Atta Way to Go i 1973, som lå som høyest som nummer 13 på Billboard Hot Country Songs-listen samme år.
Norsk versjon
Arve Sigvaldsen har skrevet en norsk tekst. Hans versjon bærer tittelen «Et falmet foto».
Innspilling
Ørnulf Holthe. Utgitt på LP-platen Countryfest 6 (Talent TLS 4042) i 1980.
Listeplassering
Williams' versjon av «I Recall a Gypsy Woman» kom på den britiske singelisten 19. juni 1976 og lå der i ti uker med nummer 13 som beste plassering.
Chris Duhon
Chris Nicholas Duhon (født 31. august 1982) er en amerikansk basketballspiller for laget Orlando Magic i NBA. Duhon spiller som point guard på banen, og spilte collegebasket på Duke Blue Devils.
College-karriere
Chris Duhon spilte på Duke Blue Devils, laget til Duke University.
Duhon startet som innbytter for Jay Williams, men da Carlos Boozer ble skadet kom Duhon inn i startsoppstillingen som point guard. Jay Williams ble flyttet til å spille posisjonen shooting guard.
Chris Duhon var veldig glad da han først fikk spille for cllegelaget. Han ønsket å forbedre sine ferdigheter i spillet og begynte å ta med seg en basketball overalt der han gikk for å få bedre ballfølelse.
Det viste seg fort at Duhons lidenskap for spillet gjorde ham til en utmerket spiller. Han sluttet sin college-karriere ved å være den eneste spilleren i historien som har scoret over 1000 poeng, gitt over 800 målgivende passninger, tatt over 475 returer, stjålet ballen fra motstanderen over 300 ganger og scoret over 125 3-poengere. Duhon spilte også flere minutter på banen enn noen annen på collegelaget med så mye som 4813 minutter på banen.
Chicago Bulls
I 2004 ble Duhon tatt opp til Chicago Bullsi andre opptaksrunde og spilte i klubben i fire sesonger før han ble byttet til New York Knicks i 2008.
Chris Duhon spilte totalt 234 kamper for Chicago Bulls der han startet 141 av dem. I disse kampene fikk han et gjennomsnitt på 7,4 poeng per kamp, 2,6 returer per kamp og traff 38,7 % av skuddene sine ibergenet 35,8 % fra 3-poengslinjen. Duhon scoret også 77,8 % fra straffelinjen.
New York Knicks
Før sesongen startet i 2008 ble Chris Duhon byttet fra Chicago Bulls til New York Knicks. Han hadde da to år igjen av kontrakten sin. Sommeren 2010, da kontrakten løp ut, signerte han for Orlando Magic.
Kilder
Duhon bio hos NBA Duhon hjemmeside
Det befridde Jerusalem
Det befridde Jerusalem, italiensk originaltittel La Gerusalemme liberata, fra 1581, er et episk dikt fra renessansen av den italienske poeten Torquato Tasso som forteller en stort sett fiktiv versjon av det første korstoget hvor kristne riddere, ledet av Gottfrid av Bouillon, bekjempet muslimer for å forhindre beleiringen av Jerusalem. Diktet er komponert på åtte linjers vers gruppert i 20 centoer (sanger) av ulik lengde.
Et epos om kampen mot kristendommens fiender
Verket tilhører renessansetradisjonen med den høviske roman og det italienske episke dikt, og Tasso låner hyppig handlingsgang og karaktertyper direkte fra Ludovico Ariostos episke dikt Orlando Furioso (1516). Tassos dikt har også elementer inspirert fra klassiske epos hos Homer og Vergil, spesielt de seksjonene som forteller om beleiringer og krigføringer.
Tassos emnevalg, den faktiske historiske konflikten mellom kristne og muslimer (med fantastiske elementer lagt inn) hadde et historisk grunnlag og skapte kompositoriske problemer (fortellingens emne hadde en bestemt slutt og kunne således ikke spinnes videre i det uendelige) som mangler i andre epos fra renessansen. I motsetningen til andre verker fra denne perioden som portretterer konflikten mellom kristne og muslimer hadde dette emnet en aktualitet for leserne i samtiden ettersom det muslimske osmanske riket avanserte gjennom østlige Europa og truet det øvrige Europa.
Ett av de mest karakteristiske litterære grepene i Tassos dikt er det emosjonelle problem som hovedfigurene må utstå når de blir slitt mellom hva deres hjerter forteller dem og det som deres plikter befaler dem. Denne skildringen av en kjærlighet bestående vanskelige ulikheter med krigsære er selve kilden til den store lyriske stemningen i diktverket.
Diktets fortelling
Diktet forteller om den innledende splittelse og tilbakegang som de kristne har og deres til slutt endelige suksess. Den mest berømte sekvensene er blant annet følgende:
Sofronia, en kristen kvinne fra Jerusalem, anklager seg selv for en synd for å kunne avverge den muslimske kongens massakre av kristne. For å berge henne anklager deretter hennes elskede Olinde, og de sverger begge hos autoritetene i den hensikt å berge den andre.
Clorinda, en kvinnelig ridder, slår seg sammen med muslimene, men den kristne ridderen Tancredi blir forelsket i henne. I løpet av et slag om natten hvor hun setter det kristne beleiringstårnet i flammer blir hun ved en feiltagelse drept av Tancredi. Hun dør i armene hans når han oppdager hvem det er og rett før hun dør konverterer hun til kristendommen. Figuren Clorinda er inspirert av Virgils Camilla og Bradamante hos Ariosto. Omstendighetene rundt hennes fødsel, en hvit europeisk pike født hos afrikanske foreldre, er modellert av hovedfiguren Chariclea i en antikke greske roman av forfatteren Heliodor.
Heksen Armida drar til den kristne leiren og ber om deres hjelp. Hennes forføreriske vesen får ridderne til å deles, og en gruppe forlater leiren med henne, men bare for blir forvandlet til dyr av hennes magi.
Armida forsøker å drepe den største kristne ridderen Rinaldo (hans navn finnes også i Ariostos Orlando furioso og er Renaud de Montauban, den antatte eller påståtte grunnleggeren av Huset Este i Italia), men hun blir forelsket i ham isteden og frakter ham med seg til en magisk øy hvor han blir besatt av hennes ømhet og blir ørkesløs. To kristne riddere søker ut den skjulte festningen, møter de farene som vokter det, og ved å gi Rinaldo et speil av en diamant tvinger de ham til selv å se hans svekkede og amorøse tilstand. Han drar da tilbake til krigen og etterlater Armida med knust hjerte. Hun sørger over dette tapet og ønsker å dø, men ved å være en trollkvinne kan hun ikke dø.
Denne sekvensen er et ekko til en tilsvarende eventyrfortelling hos Ariosto hvor heksen Alcina fanger inn og forleder ridderen Ruggiero, men forhekselsen blir brutt av en magisk ring som den gode trollkvinnen Melissa har gitt ham. Et tilsvarende eventyr finnes i Odysseen hvor trollkvinnen Kirke forsøker å holde Odyssevs på sin øy.
Omdømme
Det befridde Jerusalem ble en umåtelig suksess over hele Europa og i løpet av de neste to århundrene ble flere seksjoner fra diktverket benyttet som enkeltstående fortellinger i operaer, skuespill, balletter og maskeradespill. Scener fra diktet ble også avbildet i malerier og freskoer, eksempelvis i Fontainebleau slott i Frankrike.
Enkelte kritikere av perioden har derimot vært mindre entusiastiske, og Tasso ble mye kritisert for den magiske overdrivelsene og den fortellermessige forvirringen. Før sin død og til dels ganske sinnsforvirret forsøkte han drastisk å omskrive diktet, gi det en ny tittel Den erobrede Jerusalem (La Gerusalemme Conquistata), men dette forsøket var meget mislykket og det er den første versjonen som har blitt stående.
Pristine
Stilmessig beveger Pristine seg mellom tradisjonell blues, funk, sørstatsrock og 70-talls bluesrock. Frontfigur Solheim er blitt sammenlignet med store etablerte amerikanske kvinnelige bluesartister som: Beth Hart, Dana Fuchs og Janiva Magness. Bandet ble nominert til Spellemannprisen 2016 i klassen blues for sitt tredje album, Reboot.
Lancia Megagamma
Lancia Megagamma var en konseptbil designet av ItalDesign for Lancia i 1978. Den ble presentert på bilutstillingen i Torino samme år, og var en forgjenger til de moderne MPV-bilmodellene. Bilen ble aldri satt i produksjon da Lancias eier, Fiat, og direktør Umberto Agnelli, anså konseptet som for risikabelt.
Nissan Prairie fra 1981 var den første moderne MPV-modellen på samme basis som Megagamma-konseptet, og senere kom modeller som Renault Espace, Honda Odyssey, Chrysler Voyager, Renault Scenic, Volkswagen Touran, Ford S-Max og flere andre til. Lancia produserer også flere MPV-modeller, deriblant Zeta og Phedra.
Megagamma var utstyrt med en 2,5-liters boksermotor med fire sylindre, utstyrt med Bosch Jetronic-bensininnsprøytning, og motoren hadde en ytelse på 140 hestekrefter ved 5 400 o/min, og et dreiemoment på 209 Nm ved 3 000 o/min. Bilen hadde forhjulsdrift, motoren var montert foran, og den var bygget på plattformen fra Lancia Gamma.
Pourquoi Pas Island
Pourquoi Pas Island er en øy i Antarktis, beliggende i Marguerite Bay utenfor vestkysten av Antarktishalvøya. Den er om lag 26 kilometer lang og mellom åtte og 18 kilometer bred. Øyas høyeste punkt, Mount Verne, måler 1635 moh. og dominerer den søndre delen av øya.
Jon Toset
Jon Toset (født 1. oktober 1962) er en norsk radiomann, sist som side-kick og produsent for Espen Thoresen i Kanal 24 og radioprogrammet XL på NRK P1.
Pourquoi Pas Island
Sørvestsiden av øya ble observert av Jean-Baptiste Charcots andre antarktisekspedisjon 1908–1910. Øya ble kartlagt mer grundig av British Graham Land Expedition (BGLE) 1934–37, og den ble da navngitt etter Charcots ekspedisjonsskip, «Pourquoi-Pas?».
Jon Toset
Jon Toset jobbet først med radio i nærradioen Radio Oslo (1985). Siden ble det 15 år i NRK, der også som vaktsjef og produsent i XL på Petre. I tillegg hadde han også i en årrekke ansvaret for Roxrevyen, også på Petre. Han var også med som prosjektleder i de første årene av NRK.no. Toset jobbet med Thoresen i NRK P1 med innringningsprogrammet Thoresen Værsågod.
Fra 2008 var han å finne i Radio Norge som redaksjonssjef, produsent for Morgenklubben med Loven & co og programleder for En ny dag i Jons liv.
Jon Toset har også skrevet boken Skilt Mann – en brukerguide for et vellykket samlivsbrudd sammen med Erlend Eskeland
Eriocrania semipurpurella
Eriocrania semipurpurella er en sommerfugl som tilhører den familien purpurmøll (Eriocraniidae). Den er utbredt over så godt som hele Norge der det vokser bjørk.
Utseende
En liten (vingespenn 9–16 mm), purpurfarget møll med lyse flekker. Den kan kjennes på at skjellene på den indre del av bakvingen er smale og hårlignende, men kan ikke skilles sikkert fra Eriocrania sangii på ytre utseende alene, man må undersøke kjønnsorganene for å skille de to artene. Antennene er mørke og omtrent halvparten så lange som forvingen. Hodet og forkroppen er kledt med mørkgrå, oppstående, hårlignende skjell. Forvingen er mer eller mindre purpurfarget. Den lyse flekken ved bakkanten litt utenfor midten er ganske variabel, ofte nesten usynlig. Vingen har spredte, gylne eller blålige skjell som noen ganger danner flekker, men ikke nettmønster. Bakvingen er tynt skjellkledt, skjellene i de innerste fire femdelene er smale og håraktige. Ytterst har bakvingen en svak purpurglans. Larven er gråhvit med svart hodekapsel og en svart flekk på ryggsiden av første kroppsledd.
Levevis
Som de fleste purpurmøll er denne arten knyttet til bjørk (Betula spp.). De voksne sommerfuglene flyr i solskinn tidlig på våren, fra midten av mars til midten av mai. Den er den første purpurmøllen på vingene om våren. Hunnen legger egg på bladspissene på bjørka når knoppene springer ut. Larven utvikler seg i en flekk-mine på bjørkebladet i mai–juni.
Utbredelse
Den er utbredt over hele den palearktiske sone og også i Nord-Amerika. I Norge ser den ut til å finnes overalt der det vokser bjørk.
Chen (etternavn)
Chen (tradisjonell kinesisk: 陳, forenklet kinesisk: 陈; pinyin: Chén, Wade-Giles: Ch'en) er et av de vanligste av de kinesiske slektsnavn. I kinesiske språk utbredt i oversjøiske områder i Sørøstasia, og i Surinam, blir det gjerne romanisert Chan, Chin, Chun, Tan, Tang eller Ting.
Romaniseringer fra andre kinesiske språk:
Det er særlig vanlig i Guangdong, Fujian, Zhejiang, Hongkong, Macao og på Taiwan.
Andre østasiatiske språk
Tilsvarende navn finnes også i naboland til Kina:
Tefillin
Tefillín (på hebraisk תְּפִלִּין [təfillīn]), fylakterier (fra gresk phylakterion, «beskyttende amulett») eller bønneremmer er to små lærbokser som inneholder den jødiske bønnen Sjemáng Jisraél og tre andre tekster fra Bibelen. Disse blir bundet med lærremmer i pannen og på den ene overarmen under jødenes morgenbønn på vanlige hverdager, men ikke på sabbaten eller de viktige helligdagene. Skikken praktiseres av tradisjonelle rabbanittiske jøder — enten bare av menn (vanligst i ortodoks jødedom) eller også av kvinner (vanlig i masorti jødedom og tildels også i feministisk-ortodoks jødedom).
Bønneremmene brukes i den jødiske gudstjenesten. Alle jødiske menn er etter sin bar mitzvah forpliktet til å binde tefillin hver morgen. Et sett tefillin består av to deler: En rem til armen og en rem til hodet. På begge disse remmene er det forbundet en liten, svart terningformet boks, der det finnes håndskrevne pergamentruller med shema-bønnen. Boksene sitter (av symbolske årsaker) på arm-tefillin ut for hjertet og på hode-tefillin ut for hjernen (like over og mellom øynene). Påbudet om å knytte tefillin finnes i Torah.
Heringocrania unimaculella
Heringocrania unimaculella er en sommerfugl som tilhører den familien purpurmøll (Eriocraniidae). Den er funnet spredt over det meste av Norge.
Utseende
En liten (vingespenn 9–11 mm), metallisk purpurfarget møll med lyse flekker. Antennene er mørke og litt over halvparten så lange som forvingen. Forvingen er bronsefarget med spredte, purpurfargede skjell. Ved bakkanten like utenfor midten er den en skarp, nokså smal, lys flekk. Denne er litt krummet utover og strekker seg omtrent til midten av vingen. Bakvingen er tynt skjellkledt, tilspisset, med blåfiolette skjell langs ytterkanten. Larven er hvit, med en brunlig hodekapsel som er trukket delvis inn i det første kroppsleddet.
Utbredelse
Den er utbredt i Mellom- og Nord-Europa. I Norge er den funnet her og der spredt over det meste av landet.
Lyon rådhus
Lyon rådhus (fransk: Hôtel de Ville de Lyon) er en av de største historiske bygningene i Lyon i Frankrike og ligger til Place des Terreaux og Place de la Comédie den siste ved Lyons opera. Bygningen har hatt fransk vernestatus (Monument historique) fra 12. juli 1886.
Historie
Bydelen Presqu'île ble i det 17 århundret byens sentrum og et rådhus ble oppført på stedet mellom 1645 og 1651. Etter en brann i 1674 ble bygningen restaurert og endret. Under den franske revolusjonen i 1792, ble relieffet av Louis XIV på hesteryggen, plassert på rådhusets fasade, fjernet og under restaurasjonen erstattet med Henrik IV av Frankrike. Forøvrig beholdt rytteren den samme positur.
Hybel (album)
Hybel er Trang Fødsel sin gjennombruddsplate utgitt i 1997. Mye av gjennombruddet var takket være låter som «Kursiv», «Hippie», «James Bond» og «Livet det er helt ålreit».
Abu Bakr (navn)
Abu Bakr (arabisk: ) er et arabisk mannsnavn. Navnet er svært vanlig i flere vestafrikanske land i formene Aboubacar, Babacar og Boubacar.
Etymologi
Abu Bakr er dannet som en sammensetting av Abu og Bakr. Abu betyr «far til», og er gjerne brukt i arabiske tilnavn (kunya). Navnet settes da sammen med navnet til sønnen. Bakr betyr «ung kamel». I kalifen Abu Bakrs tilfelle var Abu brukt figurativt, da kalifen fikk tilnavnet på grunn av sin interesse i oppfostring av kameler.
Navnet skrives også sammentrukket som Abubakr.
Aboubacar, Abubacarr, Abubakarr, Babacar, Boubacar og Baboucarr er vestafrikanske former av navnet.
Ebu Bekir og Ebubekir er tyrkiske former av navnet.
Utbredelse
Navnet er kjent brukt av den arabiske kalifen Abu Bakr på 500-tallet.
Navnet er i dag svært vanlig i flere vestafrikanske land i formene Aboubacar, Babacar og Boubacar.
Kjente personer med navnet
Personene i listen er ordnet kronologisk etter fødselsår.
RegioTram Kassel
RegioTram Kassel er et bybanesystem i Kassel og omland. Det ble satt i trafikk 2007, og baserer på kombitrikker etter forbilde fra kombitrikken i Karlsruhe. Siden 2013 blir systemet drevet av et anbudsfellesskap av Kasseler Verkehrs-Gesellschaft AG og Hessische Landesbahn GmbH. Systemet forbinder sporveisnettet i Kassel med jernbanenettet, slik at kombitrikker fra trikkenettet i byen kan kjøre videre på jernbanenettets skinner. Systemovergangen finner sted i Kassel sentralstasjon.
Fetești
Fetești er en by i Ialomiţa fylke i Romania med en befolkning på ca. 30 217 personer, noe som gjør den til den nest største byen i fylket etter Slobozia. Byen ligger på Bărăgansletten langs løpet av Donau som kalles Borceaarmen.
En jernbanebro over Donau ble åpnet i 1895 som Kong Carol I bro etter det daværende statsoverhodet i Romania. Broen ble senere omdøpt til Anghel Salignybroen etter broens arkitekt. Ny jernbane- og bilbro ble i 1980 åpnet sør for den gamle broen.
Historie
Fetești blir første gang nevnt i 1528 i et dokument utgitt av Radu de la Afumați, daværende hersker over Valakia. I 1868 blir Fetești comună i 1868, by i 1934 og municipiu i 1995. Fetești har utviklet seg til et viktig trafikknutepunkt og indiustrisenter i Romania.
Kommuneinndeling
Fetești består av fire bydeler: Fetești-Oraș, Fetești-Gară, Buliga og Vlașca. Bydelen Fetești-Gară regnes med sine ca 20 000 innbyggere som byens sentrum.
Utdanning
Fetești har 7 grunnskoler og 3 videregående skoler. De videregående skolene er Carol I gymnasium, en jernbaneskole og en skole for yrker i matvareindustrien.
Hefei
Hefei (kinesisk: 合肥; pinyin: Héféi) er en by på prefekturnivå og hovedstad i provinsen Anhui i det sentrale Kina. Befolkningen innen bygrensene anslås (2004) til 1 363 000, men hele storbyområdet har 4,22 millioner innbyggere.
Historie
Fra 700-tallet til 500-tallet f.Kr. var det en rekke småstater i Hefei-området, men de ble etter hvert erobret av kongeriket Chu. Det er gjort rike arkeologiske funn fra disse tidene.
Havnet Hefei ble gitt da Han-dynastiet organiserte området som fylke på 100-tallet f.Kr.. Fra 200-tallet til 500-tallet e.Kr. var dette et viktig grenseområde som de nordkinesiske og sørkinesiske riker ofte kjempet om; det førte til både omskiftende navn og administrative ordninger. I de tre rikers tid stod det ikke mindre enn fem slag om byen. I det største skal ifølge senere historiografi generalen Zhang Liao fra kongeriket Wei med 800 kavalerister ha klart å beseire en hær på 200 000 mann fra kongeriket Wu.
Under Sui-dynastiet (581–618) og Tang-dynastiet (618–907) var det sete for prefekturet Lu, og var kjent under det navnet frem til 1400-tallet. Under Ming- og Qingdynastiene het byen Luzhou (庐州).
Byen var en kort tid provinshovedstad for Anhui mellom 1853 og 1862. Den skiftet navn til Hefei fylke i 1912. Etter den kinesiske seier etter den annen sino-japanske krig ble Hefei i 1949 atter hovedstad for Anhui.
I 1912 ble Tianjin-Pukou-jernbanen bygget, og den hadde trasé et stykke øst for Hefei. Dermed var Hefei mer i bakevjen, og byen Bengbu overtok mye av dens betydning. Men årene 1932–36 bygde et kinesisk selskap en jernbane som i sørvest knyttet Hefei til Yuxikou (ved floden Yangtze på motsatt bredd for Wuhu), og i nord knyttet byen til elven Huai He ved byen Huainan. Selv om jernbanen primært var bygd for å kunne utvikle de rike kullforekomstene nord i Anhui, medførte den at Hefeis økonomi fikk en ny oppblomstring ved at den kunne levere sine produkter til Wuhu og Nanjing.
Før var Hefei mest et administrativt senter og stille regional markedsby for det fruktbare landbruksområdet særlig sør for byen. Her ble det handlet med hvete, bønner, bomull og hamp, og det var bygd opp foredlingasindustri for klær, lærvarer, bambusprodukter og jernvarer.
Administrative enheter
Byprefekturet Hefei hadde frem til august 2011 jurisdiksjon over 4 distrikter (区 qū) og 3 fylker (县 xiàn). Senere er byfylket Chaohu fra det da oppløste byprefekturet Chaohu tilkommet.
Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Frank Arnesen
Frank Arnesen (født 30. september 1956) er en dansk tidligere fotballspiller som i dag jobber som Manager i Hamburg SV. Han er mest kjent som spiller i Ajax Amsterdam og PSV Eindhoven. I 1988 var han med å vinne Serievinnercupen med PSV. Arnesen spilte totalt 52 A-landskamper for og scoret 14 mål.
Klubbkarriere
Som guttespiller dro han fra moderklubben Fremad Anger til Amsterdam for å være med på Ajax's talentutviklingsprogram. Deretter var veien kort til flere storklubber i Europa.
Landslagskarriere
Arnesen var en av de store profilene på Sepp Pionteks landslag på 80-tallet. Der spilte han bra, og var med og bidrog sterkt i Fotball-EM i 1984 og Fotball-VM i 1986. Han ble blant annet Danmarks toppscorer med 3 mål under EM i 1984. Han fikk også rødt kort under den siste puljekampen til Danmark mot Vest-Tysklands landslag under VM i 1986.
Sunny Chan Kam-Hung
Sunny Chan Kam-Hung (tradisjonell kinesisk: 陳錦鴻, forenklet kinesisk: 陈锦鸿, pinyin: Chén Jǐnhóng, jyutping: Can4 Gam2 Hung4; født 1. januar 1967 i Hongkong) er en hongkongkinesisk fjernsins- og filmskuespiller. Han startet sin karriere hos HKATV i 1990.
Kommunekontaktråd
Kommunekontaktrådet (forkortet KKR) er en politisk organisasjon i hver av Danmarks fem regioner og er en del av Kommunernes Landsforening. Kommunekontaktrådet ble opprettet i forbindelse med kommunalreformen som trådte i kraft i 2007. Rådet (KKR) er et rådgivende og koordinerende organ, blant dets oppgaver er å ivareta kommunenes interesser overfor Regionsrådet. Det dreier seg ikke minst om de institusjoner som før kommunalreformen ble drevet av amtskommunen, og som nå er overtatt av en kommune eller av regionen.
KKR er sammensatt av politikere fra alle regionens kommuner. Borgermestrene er faste medlemmer, men alle større partier er sikret representasjon. Rådet har et sekretariat.
Brasils Grand Prix 2005
Brasils Grand Prix 2005 var et Formel 1-løp arrangert 23. september – 25. september 2005 på Autódromo José Carlos Pace i Brasil. Det var det syttende løpet i Formel 1-sesongen 2005.
Kjartan Salvesen
Kjartan Aasland Salvesen (født 17. oktober 1976 i Sandnes) er en norsk musiker og fotballkommentator.
Salvesen ble første gang kjent i 2001, etter at han hadde skrevet Viking Fotballklubbs cupfinalesang «Viking e tebage!» og også da han vant norsk Idol i 2004.
Han arbeidet en periode som ishockeykommentator på Stavanger Oilers sin kamper på nettradioen til Stavanger radio. Fra 2008 var han markedssjef i Stavanger Håndball og var med på å signere tidens største sponsorkontrakt i eliteserien for menn med Sparebanken Vest som vil betale fir millioner kroner over 4 år fra 2008. Fra 2009 arbeidet han som fotballkommentator for VGTV. I 2010 ble han ansatt i markedsavdelingen til Viking Fotballklubb.
Paracrania chrysolepidella
Paracrania chrysolepidella er en sommerfugl som tilhører den familien purpurmøll (Eriocraniidae). Den finnes ikke i Norge, men forekommer enkelte steder i Sør-Sverige og Danmark.
Utseende
En liten (vingespenn 8–13 mm), purpurfarget møll med lyse flekker. Den kan kjennes på at forvingene er ganske smale uten markerte tegninger. Antennene er mørke og litt over halvparten så lange som forvingen. Forvingen er purpurfarget med spredte, gylne skjell, uten en lys flekk ved bakkanten. Bakvingen er gråaktig, tynr skjellkledt, i den ytre delen med purpurglans. Larven er lang og tynn, hvit, med en lysbrun hodekapsel.
Levevis
Denne arten forekommer i skog med agnbøk (Carpinus betulus) og hassel (Corylus avellana), der larvene utvikler seg i flekk-miner på bladene. De voksne sommerfuglene flyr rundt trekronene i april–mai. Hunnene legger egg på bladknopper, og larven utvikler seg i mai–juni.
Hege Karlsen
Hege Karlsen (født 26. august 1965) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Ask Skøyteklubb.
Cycleurope
Cycleurope AB er en svensk sykkelprodusent med hovedkontor i Stockholm.
Selskapet har produksjon i Danmark, Frankrike, Italia og Sverige. Det er datterselskap av Grimaldi Industri, et familiekonsern etablert av den svenske gründeren Salvatore Grimaldi, og heleid av Grimaldi-familien. Administrerende direktør av Cycleurope er Salvatore Grimaldis sønn, Tony Grimaldi.
Cycleuropes historie begynner i 1996 ved overtakelsen av den svenske sykkelprodusenten Monark. Det utviklet seg raskt til å bli en betydelig europeisk produsent og distributør. Cycleurope har kontorer i alle verdensdeler og distribuerer sykler av flere kjente merkenavn til over 50 land, men har sitt største marked i Europa.
I 1996 overtok Cycleurope gjennom Monark også produksjonen av det norske sykkelmerket DBS. Selskapet er representert i Norge av Cycleurope Norge i Sandnes.
Merkenavn
CyclEurope eier følgende sykkelmerker:
Svadilfare
Svadilfare er i den norrøne mytologi en prektig hingst. Den slepte på et år alle steinene i muren som omgir Åsgard.
Åsgardingene hadde inngått et veddemål med Svadilfares eier om at hvis han kunne bygge muren på et år, ville han få både solen og månen. Dessuten skulle han få Frøya. Da det så ut til at han skulle lykkes med å bygge muren ved hjelp fra hesten, måtte Loke forhindre det. Han omskapte seg til en hoppe for å lokke hingsten vekk fra arbeidet. Det lyktes i siste øyeblikk, og Svadilfares eier tapte veddemålet, men Loke måtte forbli hoppe inntil Sleipner ble født. Svadilfare og Loke er dermed Sleipners foreldre.
Sivert
Utbredelse
Sivert var et populært navn på norske guttebarn på 1700-tallet og begynnelsen av 1800-tallet.
Kjente personer med navnet
Personene i listen er ordnet kronologisk etter fødselsår.
Vintereik
Vintereik (Quercus petraea) er en art av eiketrær (quercus). Den er en av to ville arter av eik som vokser i Norge. Vintereik er et stort, løvfallende edelløvtre som skilles fra sommereik ved hjelp av egenskaper ved stammen, krona, bladene, og nøttene.
Beskrivelse
Treet blir 20 – 30 m.(maksimalt 40m) høyt. Den har en loddrett pælerot med kraftige siderøtter og trives på lett jord med forholdsvis lav pH-verdi. Treets eget løvfall hever imidlertid pH-verdien i jorden. Treet danner ofte hybrider med sommereik og får da latinsk betegnelse «Quercus × rosacea». Utseendet blir en mellomting mellom de to artene. Bladene er ovale, bredest like over midten, eller på midten, avrundet mot basis. De er regelmessig buktet med 5–8 grunne bukter på hver side. Fargen er blank mørkegrønn og teksturen er læraktig på oversiden, mens undersiden er mattere og lysere. Navnet vintereik viser til at de visne bladene sitter på treet langt utover vinteren i motsetning til sommereik som feller bladene om høsten. Bladstilkene er lange og tynne. Nøttene er ovale med en lengde på 2-3 cm og en bredde på 1-2 cm. De er først grønne, men modnes til brune etter ca. 6 mnd. Nøttestilkene er korte og kraftige. Barken er tynnere enn hos sommereik, og oppsprukket i mer eller mindre firkantede biter. Stammen fortsetter gjerne opp i krona som er tett fordi småkvistene er jevnt spredt.
Utbredelse
Vintereik er et viktig tre i det mellomeuropeiske løvskogbeltet. Den har størst betydning i områder med oseanisk klima der bøk og agnbøk mangler, og arten tåler ikke så kalde vintre som sommereik. Utbredelsen strekker seg fra Irland og Nord-Spania nordover til Norge og Sverige, og østover til Litauen og vestlige Ukraina. I middelhavsområdet vokser den bare i fjellene. På Krim og i Kaukasia, Anatolia, Iran og Nord-Irak finnes underarten subsp. iberica. Den blir av og til regnet som en egen art. I Norge vokser vintereik i kyststrøk fra Drøbak og Vestfold til Nordfjord. Treet er særlig vanlig på Sørlandet, hvor det danner sammenhengende skoger. Årlig innsamles det tildels store mengder eikenøtter herfra, som blir eksportert til Danmark.
Bruk
Trevirket (alen) er hardt og svært holdbart, og er ettertraktet for bruk i møbler og til vintønner. Tidligere var det svært ettertraktet som skipstømmer. Det har også høy brennverdi. Til bruk for møbler skal treet ligge jordslått (avkappet på et jorde eller en åker) i 5 år, slik at veden er "død" og ikke sprekker. Slik lagret møbelvirke omsettes til svært høye priser i Europa. Nøttene er spiselige, men må behandles for å bli kvitt den beske smaken. Eikenøttene inneholder bitterstoffer. For å begrense mengden bitterstoffer bør de plukkes mens de er grønne. Nøttene kokes og vannet byttes to ganger slik at bitterstoffene trekkes ut. Så skreller man nøttene og tørker kjernene.
Nguyen Huu An
Nguyễn Hữu An (født 1. oktober 1926 i Gia Viễn i den nordlige Vietnam, død 9. april 1995 i Hanoi) var en vietnamesisk general som særlig er kjent for sin kommando over de nordvietnamesiske styrkene under slaget i Ia Drang. Denne var den første større militære konfrontasjonen mellom USA og Nord-Vietnam.
Etter Vietnamkrigens avslutning, hadde han høye stabsstillinger innen det vietnamesiske militære, hva han blant annet var assisterende generalinspektør for Vietnams Folkehær, generalstabssjef, sjef for militærakademiet (1988–1991) og sjef for akademiet for det nasjonale forsvar.
Jiddu Krishnamurti
Jiddu Krishnamurti (telugu: జిడ్డు కృష్ణ మూర్తి) eller J. Krishnamurti (telugu: జే . కృష్ణ మూర్తి ), født 12. mai 1895 i Madanapalle, India, død 17. februar 1986 i Ojai, California) var en indisk filosof, forfatter og foredragsholder. Han var opptatt av mellommenneskelige relasjoner, om å leve, frykt, vold og hva det innebærer å meditere. Hans bøker og taler er oversatt til mange språk. Han etablerte skoler i ulike deler av verden.
God Is Not Great
God Is Not Great: How Religion Poisons Everything (2007) er en bok av forfatteren og journalisten Christopher Hitchens som kritiserer religion. Den ble utgitt i Storbritannia som god Is Not Great: The Case Against Religion.
Hitchens hevder at organisert religion er «voldelig, irrasjonell, intolerant, alliert med rasisme, tribalisme, og fordommer, rotfestet i kunnskapsløshet og fiendtlig til fri forskning, har forakt for kvinner og utøver tvang mot barn», og at den derfor «burde ha en hel del på samvittigheten sin». Hitchens støtter seg på en blanding av personlige historier, dokumenterte historiske anekdoter og kritisk analyse av religiøse tekster. Hans kommentarer fokuserer hovedsakelig på abrahamittiske religioner, selv om den også berører andre religioner, som hinduisme og buddhisme.
Vilbli.no
Vilbli.no er en informasjonstjeneste på nett for søkere til videregående opplæring.
Målgruppene for vilbli.no er ungdom og voksne som skal søke videregående opplæring samt rådgivere og foreldre. vilbli.no skal være søkernes hovedkilde til informasjon om videregående opplæring.
vilbli.no gir informasjon om utdanningsprogram, programområder og yrker/kompetanser, i tillegg til informasjon om regelverk, inntakskrav, inntaksregler og søknadsprosedyrer. Det er både generell informasjon og informasjon fra det enkelte fylket. I januar hvert år blir skoletilbudene for det kommende skoleåret tilgjengelige på vilbli.no (for noen fylker er skoletilbudene tilgjengelige før dette).
vilbli.no er laget av fylkeskommunene, KS og Utdanningsdirektoratet. Datagrunnlaget stammer fra i databasen Vigo.
St. Louis Cardinals
St. Louis Cardinals er navn på flere idrettslag i USA:
Æresgalleri
Æresgalleri (fra Hall of Fame) er en type museum som er tiltenkt personer som har gjort en spesiell innsats på et bestemt område; et yrke, et fagfelt, en sport eller liknende. Ofte er et æresgalleri knyttet til en bestemt bygning eller museum som gjør ære på medlemmene. I andre tilfeller er det mer symbolsk og består simpelthen i en liste med betydningsfulle personer. Begrepet har opphav i USA.
Det første æresgalleri som ble opprettet var Hall of Fame for Great Americans, grunnlagt av New York University i 1900.
I Norge finnes Rockheim Hall of Fame som ble opprettet i 2011. I tillegg har man Norsk Idretts Æresgalleri.
Kreis Brand-Erbisdorf
Kreis Brand-Erbisdorf var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Brand-Erbisdorf. Etter at landene ble oppløst i DDR i 1952, ble Kreis Brand-Erbisdorf dannet av den sørlige delen av Landkreis Freiberg (inntil 1938 kalt Amtshauptmannschaft Freiberg) og den vestlige delen av Landkreis Dippoldiswalde (inntil 1938 kalt Amtshauptmannschaft Dippoldiswalde).
Ravenheart
Ravenheart er et sveitsisk melodisk power metal-band som ble startet i 1997 av Roger. Siden 19. april 2008 har bandet vært under kontrakt med plateselskapet Twilight Zone Records.
Kreis Brand-Erbisdorf
Fra 1990 frem til 1994 fortsatte kretsen å eksistere innenfor Fristaten Sachsen som Landkreis Brand-Erbisdorf. Den 1. august 1994 ble den sammen med Landkreis Flöha slått sammen med Landkreis Freiberg.
Ravenheart
Historie
Da bandet ble grunnlagt hentet Roger inn Greg, Marco, Luca og Bea, og de startet og spille små konsterter før de laget demo-CD-en Timeless Knights. Så begynte de på materialet til CD-en som senere skulle bli hetende Valley of the Damned. Under dette arbeidet, i 2006, døde Luca, og det ble ett opphold i låtskrivingen. Phil Eichenberger sluttet seg til bandet litt senere, og arbeidet startet på nytt før det ble ferdig rundt sommertid 2007. Da med hjelp fra flere kjente musikere som Chris Bay fra Freedom Call, Cede Dupont fra Symphorce, Oliver Hartmann fra Avantasia og Werner Schweizer fra Kharma.
Piperen
Piperen er et tjern som ligger i Nittedal kommune i Viken. Innløpet til Piperen kommer fra Piperfløyta.
Ravenheart
Historie
Valley of the Damned ble utgitt 3. oktober 2008.
Cospudener See
Cospudener See er en kunstig sjø utenfor Leipzig. Sjøen ble anlagt i 2000 i ett brunkulldagbrudd som var operativt til 1990. Sjøen har blitt et populært turistmål for Leipzigs befolkning.
Danny Graham
Daniel Anthony William «Danny» Graham (født 12. august 1985) er en engelsk tidligere fotballspiller. Han har representert England på U20 nivå.
Biografi
Graham skrev kontrakt med Premier League-klubben Middlesbrough den 1. juli 2003. Den første sesongen i Middlesbrough spilte han ingen obligatoriske kamper for klubben, men scoret 21 mål på 20 kamper for klubbens U19-lag. Den 20. mars 2004 signerte han en 3-måneders låneavtale med Football League Two-laget Darlington. I denne perioden spilte han ni kamper og scoret to mål før han returnerte tilbake til Middlesbrough.
Heller ikke i 2004/05 sesongen greide han å etablere seg i Boro, men han fikk sin debut i Premier League denne sesongen. Det skjedde på Old Trafford 3. oktober 2004, i en kamp som endte 1–1 mot Manchester United. Totalt fikk han 11 ligakamper denne sesongen, men ingen fra start. Sent i sesongen scoret han sitt første mål for Boro, hjemme mot Charlton i en kamp som endte 2–2. I denne kampen fikk han en smell i hodet som gjør at han ikke husker mye fra kampen. En måned senere skrev han under på en to-årskontrakt med North Yorkshire-klubben.
Den 24. november 2005 skrev han under på en 1-måneds utlånsavtale med Derby County, og han debuterte i ligasammenheng for Derby mot Brighton den 26. november 2005. I januar 2006 ble utlånsavtalen mellom Middlesbrough og Derby forlenget med enda en måned.
Graham returnerte deretter til Middlesbrough, men ble i mars 2006 på nytt lånt ut, denne gang til Leeds United. Låneavtalen gjaldt ut sesongen 2005/2006 med opsjon på kjøp etter det. Leeds benyttet seg aldri av opsjonen sin, og Graham fikk bare tre kamper på Elland Road før han igjen returnerte til Boro.
Graham spilte i den berømte kampen mot Fulham i mai 2006. Som en av ti spillere fra Nordøst-England utgjorde han den yngste startelleveren i Premier Leagues historie. Fulham vant kampen 1–0, men Graham var uheldig da han fikk et mål annullert for hands.
I august 2006 signerte han nok en utlånsavtale, denne gangen for en måned i Blackpool. Her scoret han ett mål på fire seriekamper. Graham klarte virkelig ikke å spille seg inn i laget på Riverside, og signerte sin femte låneavtale på tre år. Denne gangen til Carlisle United, med kontrakt fra 1. januar 2007 og ut sesongen. Han scoret syv mål på 11 kamper for the Cumbrians. Etter at låneperioden var over returnerte han til Middlesbrough, men ble fristilt av klubben i mai.